CELEX: 62012CN0421
Language: el
Date: 2012-09-13 00:00:00
Title: Υπόθεση C-421/12: Προσφυγή της 13ης Σεπτεμβρίου 2012 — Ευρωπαϊκή Επιτροπή κατά Βασιλείου του Βελγίου

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/11
            
         Προσφυγή της 13ης Σεπτεμβρίου 2012 — Ευρωπαϊκή Επιτροπή κατά Βασιλείου του Βελγίου
   (Υπόθεση C-421/12)
   2012/C 355/18
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: M. van Beek, M. Owsiany-Hornung)
   
      Καθού: Βασίλειο του Βελγίου
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι:
               
                           —
                        
                        
                           αποκλείοντας από το πεδίο εφαρμογής του νόμου της 5ης Ιουνίου 2007, ο οποίος μεταφέρει στην εσωτερική έννομη τάξη την οδηγία 2005/29/ΕΚ για τις αθέμιτες εμπορικές πρακτικές (1), τους ασκούντες ελευθέρια επαγγέλματα καθώς και τους οδοντιάτρους και τους φυσιοθεραπευτές, το Βασίλειο του Βελγίου παρέβη το άρθρο 3 σε συνδυασμό με το άρθρο 2, σημεία β' και δ', της εν λόγω οδηγίας·
                        
                     
                           —
                        
                        
                           διατηρώντας σε ισχύ τα άρθρα 20, 21 και 29 του νόμου της 6ης Απριλίου 2010 για τις πρακτικές της αγοράς και την προστασία του καταναλωτή, το Βασίλειο του Βελγίου παρέβη το άρθρο 4 της οδηγίας 2005/29/ΕΚ για τις αθέμιτες εμπορικές πρακτικές·
                        
                     
                           —
                        
                        
                           διατηρώντας σε ισχύ το άρθρο 4, παράγραφος 1, εδάφιο 3, του νόμου της 25ης Ιουνίου 1993 που αφορά την άσκηση και την οργάνωση των δραστηριοτήτων πλανόδιου εμπορίου και των δραστηριοτήτων στο πλαίσιο εμποροπανηγύρεων, όπως αυτό εισήχθη με το άρθρο 7 του νόμου της 4ης Ιουλίου 2005 για την τροποποίηση του νόμου της 25ης Ιουνίου 1993 για την άσκηση δραστηριοτήτων πλανόδιου εμπορίου και την οργάνωση αγορών σε δημόσιους χώρους, καθώς και το άρθρο 5, παράγραφος 1, σημείο 4, της βασιλικής αποφάσεως της 24ης Σεπτεμβρίου 2006 για την οργάνωση και την άσκηση των δραστηριοτήτων πλανόδιου εμπορίου, το Βασίλειο του Βελγίου παρέβη το άρθρο 4 της οδηγίας 2005/29/ΕΚ για τις αθέμιτες εμπορικές πρακτικές.
                        
                     
         
               —
            
            
               να καταδικάσει το Βασίλειο του Βελγίου στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για τη μεταφορά της οδηγίας στην εσωτερική έννομη τάξη έληξε στις 12 Ιουνίου 2007.
   
      (1)  Οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 2006/2004 του Ευρωπαϊκού Κοινοβουλίου και του Συμβουλίου («Οδηγία για τις αθέμιτες εμπορικές πρακτικές») (ΕΕ L 149, σ. 22).